CELEX: 32018D0270
Language: et
Date: 2018-02-15 00:00:00
Title: Nõukogu otsus (EL) 2018/270, 15. veebruar 2018, millega muudetakse otsust 1999/70/EÜ riikide keskpankade välisaudiitorite kohta Central Bank of Cypruse välisaudiitorite osas

23.2.2018   
            
            
               ET
            
            
               Euroopa Liidu Teataja
            
            
               L 51/14
            
         NÕUKOGU OTSUS (EL) 2018/270,
   15. veebruar 2018,
   millega muudetakse otsust 1999/70/EÜ riikide keskpankade välisaudiitorite kohta Central Bank of Cypruse välisaudiitorite osas
   EUROOPA LIIDU NÕUKOGU,
   võttes arvesse Euroopa Liidu lepingule ja Euroopa Liidu toimimise lepingule lisatud protokolli nr 4 (Euroopa Keskpankade Süsteemi ja Euroopa Keskpanga põhikirja kohta), eriti selle artiklit 27.1,
   võttes arvesse Euroopa Keskpanga 19. detsembri 2017. aasta soovitust Euroopa Liidu Nõukogule Central Bank of Cypruse välisaudiitorite kohta (EKP/2017/43) (1)
   
   ning arvestades järgmist:
   
               (1)
            
            
               Euroopa Keskpanga (EKP) ja eurot rahaühikuna kasutavate liikmesriikide keskpankade raamatupidamist auditeerivad sõltumatud välisaudiitorid, keda soovitab EKP nõukogu ja kelle kiidab heaks Euroopa Liidu Nõukogu.
            
         
               (2)
            
            
               Central Bank of Cypruse praeguse välisaudiitori (KPMG Limited) volitused lõpevad pärast majandusaasta 2017 auditeerimist. Seetõttu tuleb määrata Central Bank of Cypruse välisaudiitor majandusaastateks 2018–2022.
            
         
               (3)
            
            
               Majandusaastateks 2018–2022 on Central Bank of Cyprus valinud oma välisaudiitoriks PricewaterhouseCoopers Limited'i.
            
         
               (4)
            
            
               EKP nõukogu soovitas määrata majandusaastateks 2018–2022 Central Bank of Cypruse välisaudiitoriks PricewaterhouseCoopers Limited'i.
            
         
               (5)
            
            
               EKP nõukogu soovitusest tulenevalt tuleks nõukogu otsust 1999/70/EÜ (2) vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 1999/70/EÜ artikli 1 lõige 14 asendatakse järgmisega:
   
      „14.   PricewaterhouseCoopers Limited kinnitatakse Central Bank of Cypruse välisaudiitoriks majandusaastateks 2018–2022.“
   
   Artikkel 2
   Käesolev otsus jõustub selle teatavakstegemise päeval.
   Artikkel 3
   Käesolev otsus on adresseeritud Euroopa Keskpangale.
   
      Brüssel, 15. veebruar 2018
      
         
            Nõukogu nimel
         
         
            eesistuja
         
         K. VALCHEV
      
   
   
      (1)  ELT C 2, 5.1. 2018, lk 1.
   
      (2)  Nõukogu 25. jaanuari 1999. aasta otsus 1999/70/EÜ riikide keskpankade välisaudiitorite kohta (EÜT L 22, 29.1.1999, lk 69).